Dilecto in Christi nomine Vuarmerio levita. Ego Grimardus et uxor mea Beliarda, inpignoratores, inpignoravimus nos vobis vineam unam que dicitur Cumba. Est ipsa vinea in pago Viennensi, in agro Sancti Mauricii, in villa Brociano Superiore; habet ipsa vinea, que nominatur Cumba, fines et terminaciones de ambis latis et uno fronte terra ad ipso Varmerio, in superiore fronte terra Grimardo. Infra istas fines et terminationes, omne suprapositum et exivis totum sub integro vobis impignoravimus pro solidos XXXIIII usque ad annos XV, et in quisque anno, in conquisto, modios X de musto vobis donamus, et si ad annos XV vestros solidos non possimus abere vel conquisto, quantum remanet, sicut in quisque anno homo possit vendere ipso conquisto; si non possumus adimplere, facias inantea quiquit volueris, et hec inpignoracio ista in te facta firma et stabilis permaneat, cum stipulatione subnixa. Et si nos ipsi, aut ullus homo, aut ullus ex heredibus nostris qui contra inpignoracio ista inquietare presumpserit, non vindicet, set componat tantum et aliut tantum quantum ista inpignoratio meliorare valuerit. S. Grimardi et uxori sue Beliarda, cum infantibus illorum, qui inpignoracione ista fieri et firmare in presente rogaverunt. S. Rotboldi, qui in omnibus consenserunt. S. Eldeberti. S. Vuarini. S. Maria. S. Dainelda. S. Bertioni. S. domni Karoli comitis. S. Rikardi. Ego Siefredus levita qui inpignoracione ista scripsi, datavi die martis, in mense januario, anno XXV regnante Gondrado rege.